Vyhlásenie
Ministerstva práce, sociálnych vecí a rodiny Slovenskej republiky

[bookmark: _GoBack]Návrh zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony, sa predkladá na rokovanie vlády Slovenskej republiky s rozporom s nasledovnými subjektmi:
· Samosprávne kraje Slovenska (SK8), ktoré 
· navrhujú rozšíriť okruh pohľadávok, ktoré možno kompenzovať príspevkom na nevymožiteľné pohľadávky na všetky pohľadávky, ktoré vznikli poskytovateľovi sociálnej služby v súvislosti s poskytovaním sociálnej služby prijímateľovi, na ktorého sa vzťahuje tzv. ochrana príjmu, ktoré nebolo možné v rozpočtovom roku uspokojiť. V prípade dodatočného uspokojenia pohľadávky by bol poskytovateľ sociálnej služby povinný vrátiť finančný príspevok alebo jeho pomernú časť,
· žiadajú, aby sa na poskytovateľov sociálnej služby zriadených alebo založených vyšším územným celkom nevzťahovala povinnosť vrátiť nadmernú náhradu.
· Žilinský samosprávny kraj, ktorý
· požaduje zavedenie kompletne iného prístupu vo vzťahu k poskytovateľom sociálnej služby vo všeobecnom hospodárskom záujme, pričom podstatná časť pripomienky smeruje voči vykonávaciemu predpisu, ktorý nebol predmetom pripomienkového konania.  
· Asociácia zamestnávateľských zväzov a združení, ktorá
· požaduje zrušenie kapacitného limitu v zariadeniach sociálnych služieb.
· Republiková únia zamestnávateľov, ktorá
· navrhuje rozšíriť okruh pohľadávok, ktoré možno kompenzovať príspevkom na nevymožiteľné pohľadávky na všetky pohľadávky, ktoré vznikli poskytovateľovi sociálnej služby v súvislosti s poskytovaním sociálnej služby prijímateľovi, na ktorého sa vzťahuje tzv. ochrana príjmu, ktoré nebolo možné v rozpočtovom roku uspokojiť. Pohľadávky kompenzované príspevkom by podľa návrhu prešli na štát. V tejto súvislosti subjekt žiada upraviť aj rozsah dokladov, ktorými žiadateľ preukazuje nárok na príspevok,
· požaduje zavedenie nového príspevku na stratu spôsobenú odôvodnenou neprítomnosťou prijímateľa v ambulantných službách, ktorým by sa kompenzovala preukázateľná strata príjmov poskytovateľa ambulantnej sociálnej služby spôsobenej výpadkom financovania sociálnej služby z dôvodu odôvodnenej neprítomnosti prijímateľa súvisiacej s jeho zdravotným stavom v prípade, ak sa jeho miesto v ambulantnej službe neobsadí iným prijímateľom,
· žiada vypustiť úpravu, ktorou sa ustanovujú čiastočné výnimky z aplikácie správneho poriadku v prípade konania o vrátení nadmernej náhrady,
· navrhuje doplniť deklaratórne ustanovenie, podľa ktorého poskytovanie neformálnej starostlivosti nebude dôvodom na obmedzenie alebo neuznanie potreby ambulantnej sociálnej služby.
· Konferencia biskupov Slovenska, ktorá
· žiada, aby záväzok poskytovať sociálnu službu vo všeobecnom hospodárskom záujme nezanikol automaticky po nadobudnutí právoplatnosti rozhodnutia o vrátení nadmernej náhrady z dôvodu, že nedoručil zúčtovanie financovania sociálnej služby, resp. po márnom uplynutí dodatočnej lehoty na vrátenie nadmernej náhrady, ktorá mu bola uložená rozhodnutím, po tom ako nadmernú náhradu nevrátil v zákonom stanovenej lehote,
· navrhuje rozšíriť okruh pohľadávok, ktoré možno kompenzovať príspevkom na nevymožiteľné pohľadávky na všetky pohľadávky, ktoré vznikli poskytovateľovi sociálnej služby v súvislosti s poskytovaním sociálnej služby prijímateľovi, na ktorého sa vzťahuje tzv. ochrana príjmu, ktoré nebolo možné v rozpočtovom roku uspokojiť. Pohľadávky kompenzované príspevkom by podľa návrhu prešli na štát. V tejto súvislosti subjekt žiada upraviť aj rozsah dokladov, ktorými žiadateľ preukazuje nárok na príspevok,
· požaduje zavedenie nového príspevku na stratu spôsobenú odôvodnenou neprítomnosťou prijímateľa v ambulantných službách, ktorým by sa kompenzovala preukázateľná strata príjmov poskytovateľa ambulantnej sociálnej služby spôsobenej výpadkom financovania sociálnej služby z dôvodu odôvodnenej neprítomnosti prijímateľa súvisiacej s jeho zdravotným stavom v prípade, ak sa jeho miesto v ambulantnej službe neobsadí iným prijímateľom,
· žiada vypustiť úpravu, ktorou sa ustanovujú čiastočné výnimky z aplikácie správneho poriadku v prípade konania o vrátení nadmernej náhrady,
· navrhuje doplniť deklaratórne ustanovenie, podľa ktorého poskytovanie neformálnej starostlivosti nebude dôvodom na obmedzenie alebo neuznanie potreby ambulantnej sociálnej služby.

